  Майя Бывальцева Ижкарысь урамъёсы Удмуртиысь зоопаркын улӥсьёслэн тусъёсынызы троллейбус  потыны быгатоз. Кызьы ивортэмын ужъюртлэн «ВКонтакте» мерлыко вотэсысь нимлыко группаяз, сыӵе луонлык кылдоз, ӵектон трос куара люказ ке. Зоопаркен возьматэм макетын троллейбуслэн одӥг палаз тигрпиос возьматэмын, мукет палаз тӧдьы гондырпиос. Ваньзы соос Ижкарын вордскизы. Бераз морж «пуке». Зоопаркын ужасьёс ӵектоссылы дурбасьтыны куро, куара сётыны луэ татын. 17-тӥ гудырикошконлы зоопарклэн макетэз понна 133 адями куаразэ сётӥз, али со 4-тӥ инты басьтэ. Вожвылъяськонэ озьы ик пырисько кӧня ке коммерци огазеяськонъёс но футболъя «Лидер» нылпи школа. Куара сётон 21-тӥ гудырикошконозь мыноз, йылпумъянъёс тодмо луозы мукет нуналаз, 22-тӥ гудырикошконэ. Выль тусъетэн троллейбусэз таяз арын лэзьыны малпало. Тегъёс: Мерлык Ижкар Зоопарк Троллейбус Удмуртия  